በአማራ እና በቤኒሻንጉል ጉሙዝ አዋሳኝ አካባቢዎች የተፈናቀሉ ወደ ቀያቸው ተመለሱ
አዲስ አበባ፦ በአማራ እና በቤኒሻንጉል ጉሙዝ ክልል አዋሳኝ አካባቢዎች ተፈጥሮ በነበረው ችግር ምክንያት በጓንጓ ወረዳ ራንች መጠለያ ካምፕ ተጠልለው የነበሩ ተፈናቃዮች ወደ ነበሩበት ወደ ማንዱራ ወረዳ ተመልሰዋል።
 የመተከል ዞን ኮሙኒኬሽን መምሪያ እንዳስታወቀው፣ ከቀያቸው ተፈናቅለው የነበሩ 853 የኅብረተሰብ ክፍሎች ወደ ቀያቸው ተመልሰዋል። መደበኛ የእርሻ ሥራዎችን እንዲያከናውኑ አስፈላጊው ድጋፍ ይደረግላቸዋል። 
ተፈናቃዮችን ወደ ነበሩበት በማስመለሱ ሂደት የመከላከያ ሠራዊትን ጨምሮ የሁለቱ ክልሎች ከፍተኛ አመራሮች እና የሀገር ሽማግሌዎች በትኩረት እየሰሩም እንደሚገኙም አመልክቷል።አዲስ ዘመን ግንቦት 5/2012በጋዜጣው ሪፖርተር